ຕຳຫຼວດທີ່ຍິງ ໄວລຸ້ນຜີວດຳ ຕາຍທີ່ເມືອງ Ferguson ລາອອກຈາກຕຳແໜ່ງ
ກ່ອນໜ້ານັ້ນ ບໍ່ເທົ່າໃດຊົ່ວໂມງ ພວກປະທ້ວງໄດ້ເລີ້ມອອກຍ່າງ ໄປຫາເມືອງຫຼວງຂອງລັດ ທີ່ມີຈຸດປະສົງ ເພື່ອໃຫ້ມີການປະຕິຮູບ ວິທີການປະຕິບັດງານ ຂອງຕຳຫຼວດ.
ຕຳຫຼວດຜີວຂາວ ທີ່ຍິງໄວລຸ້ນຜີວດຳຕາຍໃນລັດ Missouri ໃນ ພາກກາງສະຫະລັດ ຫຼັງຈາກປະເຊີນໜ້າກັນຢູ່ຖະໜົນສາຍນຶ່ງ ຊຶ່ງໄດ້ກະຕຸ້ນ ໃຫ້ເກີດການປະທ້ວງຢ່າງໃຫຍ່ນັ້ນ ໄດ້ລາອອກ ຈາກຕຳແໜ່ງ ທະນາຍຄວາມຂອງຕຳຫຼວດ Darren Wilson ກ່າວໃນວັນເສົາ ວານນີ້ວ່າ ການລາອອກຂອງທ່ານ ຈາກກົມຕຳຫຼວດເມືອງ Fer guson ແມ່ນມີຜົນບັງຄັບໃຊ້ໃນທັນທີ ທ່ານ Wilson ໄດ້ຖືກສັ່ງ ພັກການມາຕັ້ງແຕ່ຜູ້ກ່ຽວໄດ້ຍິງທ້າວ Michael Brown ຕາຍໃນ ວັນທີ 18 ສິງ ຫາແລ້ວນີ້ ທີ່ເມືອງ Ferguson ໃນເຂດຊານນະ ຄອນ St Louis ໜັງສືພິມ St Louis Post-Dispatch ໄດ້ພິມເຜີຍແຜ່ໜັງສືລາອອກຂອງຕຳຫລວດ Wilson ຊຶ່ງຜູ້ກ່ຽວໄດ້ຂຽນວ່າ ຕົນໄດ້ຖືກແຈ້ງໃຫ້ຊາບວ່າ ການສືບຕໍ່ຮັບໃຊ້ໃນກຳລັງຕຳຫຼວດຂອງຕົນຕໍ່ໄປ ອາດຈະເຮັດໃຫ້ພວກເພື່ອນຕຳຫຼວດດ້ວຍກັນແລະຊາວເມືອງ Ferguson ຕົກ ຢູ່ໃນການສ່ຽງໄພ ແລະກ່າວຕື່ມວ່າ ຕົນຫວັງວ່າ ການລາອອກຂອງຕົນ ຈະອຳນວຍໃຫ້ ປະຊາຄົມກັບຄືນດີກັນ ໃນຂະນະດຽວກັນ ການປະທ້ວງຍັງດຳເນີນສືບຕໍ່ມາໃນວັນເສົາວານນີ້ ຫຼັງຈາກຄະນະຕຸລາການໄດ້ອອກຄຳຕັດສິນ ບໍ່ຟ້ອງຮ້ອງຕຳຫລວດ Wilson ໃນການຍິງທ້າວ Michael Brown ຕາຍນັ້ນ ພວກປະທ້ວງຈຸນຶ່ງໄດ້ພາກັນອອກຍ່າງປະທ້ວງ ຈາກເມືອງ Ferguson ເປັນເວລາ 7 ມື້ ໄລຍະທາງ 193 ຫຼັກກິໂລແມັດ ໄປຫາ Jefferson City ເມືອງຫຼວງຂອງລັດ Missouri ການຍ່າງປະທ້ວງທີ່ເອີ້ນວ່າ  ແມ່ນຈັດຂຶ້ນ ໂດຍສະມາຄົມແຫ່ງຊາດເພື່ອຄວາມກ້າວໜ້າຂອງຄົນຜີວດຳ ຫລື ອົງການ NAACP ທີ່ກ່າວວ່າ ເປົ້າໝາຍຂອງການຍ່າງຄັ້ງນີ້ ແມ່ນ  ແລະ   ໃນທົ່ວປະເທດ ແລະກ່າວຕື່ມວ່າ ຈະມີການຈັດການໂຮມຊຸມນຸມແລະສິດສອນ ຂຶ້ນໃນແຕ່ລະຄືນ ຕະຫລອດໄລຍະການເດີນທາງນັ້ນ ໃນເຂດນະຄອນຫຼວງວໍຊິງຕັນ ດີຊີ ປະຊາຊົນຫຼາຍຮ້ອຍຄົນ ທີ່ມີຄວາມໂກດແຄ້ນ ນຳການຕັດສິນຂອງຄະນະຕຸລາການທີ່ເມືອງ Ferguson ໄດ້ພາກັນຍ່າງປະທ້ວງ ໄປຍັງສູນການຄ້າທ້ອງຖິ່ນແຫ່ງນຶ່ງ ຫຼັງຈາກໂຮມຊຸມນຸມກັນ ໃນຄຸ້ມປະຫວັດສາດ Georgetown